རྒྱུད་ལམ་འདི་ནི་འཁོར་ལམ་གཅིག་ནང་གི་ནུས་རིམ་འདྲ་མིན་ལྡན་པའི་གློག་རྡུལ་ཚོ་རིམ་གྲས་ཀྱིས་འཁོར་བསྐྱོད་བྱེད་ས་ལྟེ་བ་དེ་ཡིན།རྒྱུད་ལམ་འདིའི་ནང་གི་གློག་རྡུལ་ཚོར་སྡེབ་བྱེད་གློག་རྡུལ་ཟེར་ཞིང།ནམ་རྒྱུན་རྡུལ་ཕྲན་གཉིས་སམ་གསུམ་ཕན་ཚུན་སྣོལ་སྒྲིག་བྱེད་སྐབས་ཆ་ཤས་གཙོ་བོ་བླངས་ཀྱི་ཡོད།སྡེབ་བྱེད་རྒྱུད་ལམ་ནང་གི་གློག་རྡུལ་རྣམས་བརྒྱུད་ཁྲིད་རྒྱུད་ལམ་ནང་འཕག་མཆོངས་བྱས་ཚེ།ད་གཟོད་གཞི་ནས་དངོས་པོ་དེ་ལ་གློག་རྒྱུན་བརྒྱུད་ཁྲིད་བྱེད་པའི་ནུས་པ་དེ་ཐོབ་ཐུབ།